Toshkent shahrining 4ta tumanida gaz ta'minoti vaqtincha to‘xtatiladi

«Hududgaz Poytaxt» gaz ta'minoti filiali matbuot xizmati xabariga ko‘ra, 2021 yil 22 noyabr kuni soat 10:00 dan 18:00 gacha Mirobod tumani «Nukus» 1-tor ko‘chasi 1-2-6-7-9-10-11-13-14-15-uylardagi 130 ta xonadonda, Qo‘shko‘prik ko‘chasida 28 ta xonadonda, Farg‘ona yo‘li ko‘chasidagi 15 ta yerli xonadonda hamda «O‘zbekiston havo yo‘llari», «Sharapova», «Temiryo‘lnon», «Shimoliy vokzal» qozonxonasi, «Zehinur» restorani, «Mehrigiyo» MChJ, A.Qodiriy ko‘chasidagi ulgurji iste'molchilarda, Hamal ko‘chasidagi ulgurji iste'molchilarda, Yashnobod tumanidagi «Tovarniy dvor» 13-A, «Energomontaj», «Lak color sintez», Bolalar teatri, Farg‘ona yo‘li ko‘chasidagi ulgurji iste'molchilarda tabiiy gaz ta'minoti vaqtincha to‘xtatiladi.
Sergeli tumani, Junariq ko‘chasida joylashgan past bosim D-76 mm gaz quvurini ta'mirlash ishlari «Hududgaz Poytaxt» GTFning «Sergelitumangaz» gaz ta'minoti bo‘limi tomonidan rejalashtirilgan. 
Shu sababli, 2021 yil 22 noyabr kuni soat 10:00 dan 18:00 gacha Junariq mahallasidagi 93 ta yerli xonadon hamda 4 ta ulgurji iste'molchida tabiiy gaz ta'minoti vaqtincha to‘xtatiladi.
Yangihayot tumani Yangi umid mahallasida joylashgan o‘rta bosim gaz quvurini ta'mirlash ishlari «Hududgaz Poytaxt» GTFning «Yangihayottumangaz» gaz ta'minoti bo‘limi tomonidan rejalashtirilgan. 
22 noyabr kuni soat 11:00 dan 18:00 gacha Sergeli 5-mavzedagi 35 ta ko‘p qavatli uydagi 2240 ta xonadon hamda 6 ta ulgurji iste'molchida tabiiy gaz ta'minoti vaqtincha to‘xtatiladi.
Ta'mirlash ishlari tugatilgandan so‘ng, tabiiy gaz ta'minoti qayta tiklanishi aytilgan.